title: Vykonávacie nariadenie Komisie (EÚ) 2018/604 z 18. apríla 2018, ktorým sa mení vykonávacie nariadenie (EÚ) 2015/2447, pokiaľ ide o procesné pravidlá na uľahčenie stanovenia preferenčného pôvodu tovaru v Únii, a ktorým sa zrušujú nariadenia (EHS) č. 3510/80 a (ES) č. 209/2005

text:
               20.4.2018

               SK

               Úradný vestník Európskej únie

               L 101/22

         VYKONÁVACIE NARIADENIE KOMISIE (EÚ) 2018/604
   z 18. apríla 2018,
   ktorým sa mení vykonávacie nariadenie (EÚ) 2015/2447, pokiaľ ide o procesné pravidlá na uľahčenie stanovenia preferenčného pôvodu tovaru v Únii, a ktorým sa zrušujú nariadenia (EHS) č. 3510/80 a (ES) č. 209/2005
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 66 písm. a)
   keďže:

               (1)

               Vykonávacím nariadením Komisie (EÚ) 2015/2447 (2) sa okrem iného stanovujú procesné pravidlá podľa článku 64 ods. 1 nariadenia (EÚ) č. 952/2013 (ďalej len „kódex“) na uľahčenie stanovenia preferenčného pôvodu tovaru v Únii.

               (2)

               Posledná veta článku 68 ods. 1 vykonávacieho nariadenia (EÚ) 2015/2447 v súčasnosti odkazuje na uplatňovanie mutatis mutandis pododdielov 2 až 9 oddielu 2 uvedeného nariadenia, ktoré sa týkajú pravidiel pôvodu pre všeobecný systém preferencií Únie (VSP). Len niektoré ustanovenia uvedených pododdielov sú však relevantné v súvislosti s registráciou vývozcov mimo rámca systému VSP Únie. Uvedené ustanovenia preto treba spresniť. Keďže povinnosť Komisie poskytnúť tretej krajine, s ktorou má Únia preferenčnú dohodu, adresy colných orgánov zodpovedných za overenie dokladu o pôvode vyplneného registrovaným vývozcom, v každom prípade vyplýva z ustanovení dotknutej dohody, nemala by už byť stanovená vo vykonávacom nariadení (EÚ) 2015/2447. Prechodné ustanovenie stanovené vo vykonávacom nariadení (EÚ) 2015/2447, ktorým sa vývozcovi, ktorý nie je zaregistrovaný, ale je schváleným vývozcom v Únii, dočasne povoľuje vyplniť doklad o pôvode, je zastarané a malo by sa odstrániť. Z dôvodov zjednodušenia a konzistentnosti preferenčných dohôd by mali byť malé zásielky, ktoré nie sú dovážané na obchodné účely, oslobodené od predloženia dokladu o pôvode, ak je takéto oslobodenie povolené, ale nie priamo stanovené v preferenčnej dohode. Keďže existujú ďalšie spôsoby identifikácie vývozcu a podpis v Únii neprispieva k právnemu statusu dokladu o pôvode, nemalo by sa od vývozcov žiadať, aby takýto doklad podpísali, ak je to povolené, ale nie priamo stanovené v preferenčnej dohode.

               (3)

               Pravidlá stanovené v článku 69 vykonávacieho nariadenia (EÚ) 2015/2447 týkajúce sa nahradenia dôkazov o preferenčnom pôvode vydaných alebo vyhotovených mimo rámca systému VSP Únie by sa mali uplatňovať všeobecnejšie na doklady o pôvode. Navyše by sa malo objasniť, na akom tlačive možno náhradný doklad o pôvode vydať alebo vyhotoviť.

               (4)

               Mali by byť stanovené pravidlá na uľahčenie toho, aby sa v Únii dal stanoviť preferenčný pôvod zušľachtených výrobkov získaných z výrobkov, ktoré majú status preferenčného pôvodu. Keďže cieľom uvedených predpisov je predísť nepriaznivým a nechceným dôsledkom, ktoré má na hospodárske subjekty zlúčenie prepracovania pod colným dohľadom s aktívnym zušľachťovacím stykom v rámci kódexu, mali by sa uplatňovať retroaktívne odo dňa uplatňovania kódexu.

               (5)

               V článku 80 ods. 2 vykonávacieho nariadenia (EÚ) 2015/2447 by sa mal nachádzať odkaz na novú prílohu 22-06A obsahujúcu tlačivo žiadosti, ktoré majú vývozcovia z členských štátov použiť na registráciu do systému REX, čím sa príloha 22-06 vyhradzuje na registráciu vývozcov vo zvýhodnených krajinách podľa VSP. Do vykonávacieho nariadenia (EÚ) 2015/2447 preto treba vložiť uvedenú novú prílohu 22-06A a príloha 22-06 k uvedenému nariadeniu by sa mala zodpovedajúcim spôsobom zmeniť. V dôsledku zavedenia novej prílohy 22-06A by sa mali zmeniť aj články 82, 83 a 86 vykonávacieho nariadenia (EÚ) 2015/2447. Keďže existujú ďalšie spôsoby identifikácie vývozcu a podpis v Únii neprispieva k právnemu statusu dokladu, nemalo by sa od vývozcov žiadať, aby podpísali potvrdenie o pôvode uvedené v článku 92 vykonávacieho nariadenia (EÚ) 2015/2447. Odseky 1, 2 a 3 uvedeného článku by sa mali uplatňovať mutatis mutandis na potvrdenia o pôvode vyhotovené vývozcami v Únii nielen na účely dvojstrannej kumulácie uvedenej v článku 53 delegovaného nariadenia Komisie (EÚ) 2015/2446 (3), ale aj na deklarovanie pôvodu tovaru vyvážaného do zvýhodnenej krajiny v systémoch VSP Nórska, Švajčiarska a Turecka na účely kumulácie s materiálmi s pôvodom v Únii. Článok 92 vykonávacieho nariadenia (EÚ) 2015/2447 by sa mal preto zodpovedajúcim spôsobom zmeniť.

               (6)

               Príloha 22-07 k vykonávaciemu nariadeniu (EÚ) 2015/2447 by sa mala zmeniť s cieľom spresniť, aký symbol má vývozca uviesť, keď sa potvrdenie o pôvode týka výrobkov s pôvodom v Ceute a Melille. Mala by sa zmeniť takisto s cieľom stanoviť, že keď sa potvrdenie o pôvode vzťahuje na výrobky s pôvodom v Únii, vývozca musí pôvod označiť symbolom „EÚ“.

               (7)

               Nariadenie Komisie (EHS) č. 3510/80 (4) je zastarané, keďže ustanovenia, ktoré boli stanovené v uvedenom nariadení, boli nahradené ustanoveniami stanovenými v delegovanom nariadení (EÚ) 2015/2446 a vo vykonávacom nariadení (EÚ) 2015/2447. V záujme právnej istoty a transparentnosti by sa preto malo zrušiť.

               (8)

               Nariadením Komisie (ES) č. 209/2005 (5) sa udeľujú výnimky z povinnosti stanovenej v nariadení Rady (ES) č. 1541/98 (6) týkajúcej sa predkladania dôkazu o pôvode v prípade textilných výrobkov patriacich do triedy XI kombinovanej nomenklatúry. Nariadenie (ES) č. 1541/98 sa nahradilo nariadením Európskeho parlamentu a Rady (EÚ) č. 955/2011 (7). Nariadenie (ES) č. 209/2005 je zastarané a v záujme právnej istoty a transparentnosti by sa malo zrušiť.

               (9)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Vykonávacie nariadenie (EÚ) 2015/2447 sa mení takto:

               1.

               Článok 68 sa mení takto:

                           a)

                           Posledná veta odseku 1 sa nahrádza takto:
                           „Články 80, 82, 83, 84, 86, 87, 89 a 91 tohto nariadenia sa uplatňujú mutatis mutandis.“

                           b)

                           V prvej vete odseku 2 sa slová „články 10 a 15“ nahrádzajú slovami „článok 10 ods. 1 a článok 15“.

                           c)

                           Vypúšťajú sa odseky 3 a 5.

                           d)

                           VKLADAJÚ sa tieto nové odseky 6 a 7:
                           „6.   Ak preferenčná dohoda Únii umožňuje oslobodiť pôvodné výrobky od povinnosti predložiť doklad o pôvode, uvedené oslobodenie sa uplatňuje za podmienok stanovených v článku 103, pokiaľ uvedené podmienky nie sú stanovené v dotknutej preferenčnej dohode.
                           7.   Ak preferenčná dohoda umožňuje Únii upustiť od požiadavky, na základe ktorej doklad o pôvode musí podpísať vývozca, žiaden taký podpis sa nevyžaduje.“

               2.

               Článok 69 sa nahrádza takto:
               „Článok 69
               Nahradenie dokladov o pôvode vydaných alebo vyhotovených mimo rámca systému VSP Únie
               (článok 64 ods. 1 kódexu)
               1.   Ak pôvodné výrobky, na ktoré sa vzťahuje doklad o pôvode v minulosti vydaný alebo vyhotovený na účely preferenčného sadzobného opatrenia uvedeného v článku 56 ods. 2 písm. d) alebo e) kódexu iného než VSP Únie, ešte neboli prepustené do voľného obehu a sú umiestnené pod kontrolu colného úradu v Únii, pôvodný doklad o pôvode možno nahradiť jedným alebo viacerými náhradnými dokladmi o pôvode na účely zaslania všetkých alebo niektorých uvedených výrobkov na iné miesto v Únii.
               2.   Náhradný doklad o pôvode uvedený v odseku 1 môže vydať alebo vyhotoviť v rovnakej podobe ako pôvodný doklad o pôvode alebo v podobe náhradného potvrdenia o pôvode vyhotoveného mutatis mutandis v súlade s článkom 101 prílohou 22-20:

                           a)

                           vývozca schválený alebo zaregistrovaný v Únii, ktorý preposiela daný tovar;

                           b)

                           preposielateľ tovaru v Únii, ak celková hodnota pôvodných výrobkov v pôvodnej zásielke, ktorá sa má rozdeliť, neprekračuje uplatniteľnú prahovú hodnotu;

                           c)

                           preposielateľ tovaru v Únii, ak celková hodnota pôvodných výrobkov v pôvodnej zásielke, ktorá sa má rozdeliť, prekračuje uplatniteľnú prahovú hodnotu a preposielateľ pripojí kópiu pôvodného dokladu o pôvode k náhradnému dokladu o pôvode.

                     Ak je nahradenie pôvodného dokladu o pôvode v súlade s prvým pododsekom nemožné, colný úrad, pod ktorého kontrolu bol tovar umiestnený, môže vydať náhradný doklad o pôvode uvedený v odseku 1 v podobe sprievodného osvedčenia EUR.1.
               3.   Ak je náhradný doklad o pôvode sprievodným osvedčením EUR.1, potvrdenie od colného úradu vydávajúceho náhradné sprievodné osvedčenie EUR.1 sa vpisuje do kolónky 11 osvedčenia. Údaje v kolónke 4 osvedčenia týkajúce sa krajiny pôvodu sa zhodujú s údajmi v pôvodnom doklade o pôvode. Kolónku 12 podpisuje preposielateľ. Preposielateľ, ktorý podpisuje kolónku 12 v dobrej viere, nezodpovedá za presnosť údajov uvedených v pôvodnom doklade o pôvode.
               Colný úrad, ktorý je požiadaný o vydanie náhradného sprievodného osvedčenia EUR.1, na pôvodný doklad o pôvode alebo na prílohu k nemu uvádza hmotnosť, počet a povahu zasielaných výrobkov, ako aj krajinu ich určenia a uvádza v ňom poradové čísla zodpovedajúceho náhradného osvedčenia alebo osvedčení. Pôvodný doklad o pôvode uchováva aspoň tri roky.“

               3.

               Vkladá sa tento článok 69a:
               „Článok 69a
               Preferenčný pôvod zušľachtených výrobkov získaných z výrobkov, ktoré majú status preferenčného pôvodu
               (článok 64 ods. 1 kódexu)
               1.   Ak sa tovar, ktorý nie je tovarom Únie a ktorý má v rámci preferenčnej dohody medzi Úniou a tretími krajinami preferenčný status pôvodu, umiestni do colného režimu zušľachťovací styk, takto získané zušľachtené výrobky sa po prepustení do voľného obehu považujú za výrobky s rovnakým preferenčným statusom pôvodu ako uvedené výrobky.
               2.   Odsek 1 sa neuplatňuje v žiadnom z týchto prípadov:

                           a)

                           do spracovateľskej operácie je zahrnutý aj iný tovar, ktorý nie je tovarom Únie, ako tovar uvedený v odseku 1, vrátane tovaru s preferenčným statusom pôvodu podľa inej preferenčnej dohody;

                           b)

                           zušľachtené výrobky boli získané z náhradného tovaru uvedeného v článku 223 kódexu;

                           c)

                           colné orgány povolili dočasný spätný vývoz tovaru na ďalšie spracovanie v súlade s článkom 258 kódexu.

                     3.   Ak sa uplatňuje odsek 1, doklad o pôvode vydaný alebo vyhotovený pre tovar umiestnený do colného režimu aktívny zušľachťovací styk sa považuje za doklad o pôvode vydaný alebo vyhotovený pre zušľachtené výrobky.“;

               4.

               Odsek 2 článku 80 sa nahrádza takto:
               „2.   Príslušné orgány zvýhodnených krajín po doručení úplnej žiadosti uvedenej v prílohe 22-06 bezodkladne pridelia číslo registrovaného vývozcu vývozcovi a do systému REX vložia číslo registrovaného vývozcu, registračné údaje a dátum, od ktorého je registrácia platná v súlade s článkom 86 ods. 4
               Colné orgány členských štátov po doručení úplnej žiadosti uvedenej v prílohe 22-06A bezodkladne pridelia číslo registrovaného vývozcu vývozcovi alebo prípadne preposielateľovi tovaru a do systému REX vložia číslo registrovaného vývozcu, registračné údaje a dátum, od ktorého je registrácia platná v súlade s článkom 86 ods. 4
               Príslušné orgány zvýhodnenej krajiny alebo colné orgány členského štátu oznámia vývozcovi alebo prípadne preposielateľovi tovaru číslo registrovaného vývozcu pridelené danému vývozcovi alebo preposielateľovi tovaru, ako aj dátum, od ktorého je registrácia platná.“

               5.

               Článok 82 sa mení takto:

                           a)

                           Odsek 7 sa nahrádza takto:
                           „7.   Pod podmienkou, že vývozca vyjadrí podpísaním kolónky 6 tlačiva uvedeného v prílohe 22-06 resp. prílohe 22-06A svoj súhlas, Komisia sprístupní verejnosti tieto údaje:

                                       a)

                                       meno/názov registrovaného vývozcu, ako sa uvádza v kolónke 1 tlačiva uvedeného v prílohe 22-06 resp. prílohe 22-06A;

                                       b)

                                       adresu miesta, kde je registrovaný vývozca usadený, ako je uvedená v kolónke 1 tlačiva uvedeného v prílohe 22-06 resp. prílohe 22-06A;

                                       c)

                                       kontaktné údaje uvedené v kolónke 1 a kolónke 2 tlačiva uvedeného v prílohe 22-06 resp. prílohe 22-06A;

                                       d)

                                       orientačný opis tovaru, ktorý spĺňa podmienky na preferenčné zaobchádzanie, vrátane orientačného zoznamu položiek alebo kapitol harmonizovaného systému, ako sa uvádza v kolónke 4 tlačiva uvedeného v prílohe 22-06 resp. prílohe 22-06A;

                                       e)

                                       číslo EORI registrovaného vývozcu uvedené v kolónke 1 tlačiva uvedeného v prílohe 22-06A alebo obchodné identifikačné číslo (TIN) registrovaného vývozcu uvedené v kolónke 1 tlačiva uvedeného v prílohe 22-06;

                                       f)

                                       či je registrovaný vývozca obchodníkom alebo výrobcom, ako sa uvádza v kolónke 3 tlačiva uvedeného v prílohe 22-06 resp. prílohe 22-06A.

                                 Odmietnutie podpísania kolónky 6 nepredstavuje dôvod na zamietnutie registrácie vývozcu.“

                           b)

                           V odseku 8 sa za písmeno a) vkladá toto písmeno b) a súčasné písmená b) až e) sa zodpovedajúcim spôsobom premenujú:

                                       „b)

                                       dátum registrácie registrovaného vývozcu;“.

               6.

               Článok 83 sa mení takto:

                           a)

                           v odseku 2 sa slová „v prílohe 22-06“ nahrádzajú slovami „v prílohe 22-06 resp. prílohe 22-06A“;

                           b)

                           v odseku 4 sa slová „v prílohe 22-06“ nahrádzajú slovami „v prílohe 22-06 resp. prílohe 22-06A“.

               7.

               V článku 86 ods. 2 sa slová „prílohe 22-06“ nahrádzajú slovami „prílohe 22-06A“.

               8.

               Článok 92 sa mení takto:

                           a)

                           V odseku 3 sa dopĺňa tento pododsek:
                           „Vývozca nie je povinný podpísať potvrdenie o pôvode.“

                           b)

                           Odsek 4 sa nahrádza takto:
                           „4.   Odseky 1, 2 a 3 sa uplatňujú mutatis mutandis na:

                                       a)

                                       potvrdenia o pôvode vyhotovené v Únii na účel dvojstrannej kumulácie uvedenej v článku 53 delegovaného nariadenia (EÚ) 2015/2446;

                                       b)

                                       potvrdenia o pôvode tovaru vyvážaného do zvýhodnenej krajiny v systémoch VSP Nórska, Švajčiarska alebo Turecka na účel kumulácie s materiálmi s pôvodom v Únii.“

               9.

               Príloha 22-06 sa nahrádza textom uvedeným v prílohe I k tomuto nariadeniu.

               10.

               Za prílohu 22-06 sa vkladá nová príloha 22-06A uvedená v prílohe II k tomuto nariadeniu.

               11.

               V prílohe 22-07 sa poznámka pod čiarou č. 5 nahrádza takto:

                           „(5)

                           Uvedie sa krajina pôvodu výrobkov. Keď sa potvrdenie o pôvode vzťahuje na výrobky s pôvodom v Únii, vývozca musí pôvod označiť symbolom ‚EÚ‘. Keď sa potvrdenie o pôvode vzťahuje celé alebo sčasti na výrobky s pôvodom v Ceute a Melille, ako sa uvádza v článku 112 vykonávacieho nariadenia (EÚ) 2015/2447, vývozca musí pôvod označiť symbolom ‚CM‘.“

         Článok 2
   Nariadenie (EHS) č. 3510/80 sa zrušuje.
   Článok 3
   Nariadenie (ES) č. 209/2005 sa zrušuje.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 1 ods. 3 sa uplatňuje od 1. mája 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. apríla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 269, 10.10.2013, s. 1.

      (2)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

      (3)  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1).

      (4)  Nariadenie Komisie (EHS) č. 3510/80 z 23. decembra 1980 o vymedzení pojmu pôvodné výrobky na účely využívania preferenčných sadzobných opatrení poskytovaných Európskym hospodárskym spoločenstvom na niektoré výrobky z rozvojových krajín (Ú. v. ES L 368, 31.12.1980, s. 1).

      (5)  Nariadenie Komisie (ES) č. 209/2005 zo 7. februára 2005, ktorým sa ustanovuje zoznam textilných výrobkov, pri ktorých sa nevyžaduje dôkaz o pôvode na prepustenie do colného režimu voľný obeh v Spoločenstve (Ú. v. EÚ L 34, 8.2.2005, s. 6).

      (6)  Nariadenie Rady (ES) č. 1541/98 z 13. júla 1998 o preukázaní pôvodu niektorých textilných výrobkov patriacich do oddielu XI kombinovanej nomenklatúry a prepustených do režimu voľného obehu v Spoločenstve a o podmienkach prijatia takého preukázania (Ú. v. ES L 202, 18.7.1998, s. 11).

      (7)  Nariadenie Európskeho parlamentu a Rady (EÚ) č. 955/2011 zo 14. septembra 2011, ktorým sa zrušuje nariadenie Rady (ES) č. 1541/98 o preukázaní pôvodu niektorých textilných výrobkov patriacich do oddielu XI kombinovanej nomenklatúry a prepustených do režimu voľného obehu v Spoločenstve a o podmienkach prijatia takého preukázania a ktorým sa mení a dopĺňa nariadenie Rady (EHS) č. 3030/93 o spoločných pravidlách dovozu určitých textilných výrobkov z tretích krajín (Ú. v. EÚ L 259, 4.10.2011, s. 5).

      PRÍLOHA I
      „
            PRÍLOHA 22-06

               ŽIADOSŤ O STATUS REGISTROVANÉHO VÝVOZCU

               na účely systémov všeobecných colných preferencií Európskej únie, Nórska, Švajčiarska a Turecka
                (1)

                                       1.

                                    Meno/názov, úplná adresa a krajina, kontaktné údaje, číslo TIN vývozcu.

                                       2.

                                    Doplňujúce kontaktné údaje vrátane telefónneho a faxového čísla, ako aj e-mailovej adresy, ak existuje (nepovinné).

                                       3.

                                    Uveďte, či je vašou hlavnou činnosťou výroba alebo obchod.

                                       4.

                                    Orientačný opis tovaru, ktorý spĺňa podmienky na preferenčné zaobchádzanie vrátane orientačného zoznamu položiek harmonizovaného systému (alebo kapitol v prípade, ak tovar, s ktorým sa obchoduje, patrí do viac ako 20 položiek harmonizovaného systému).

                                       5.

                                    Záväzky, ktoré má vývozca prijať

                                       Podpísaný(-á) týmto:

                                                —

                                                   vyhlasuje, že uvedené údaje sú správne,

                                                —

                                                   potvrdzuje, že v minulosti nebola žiadna jeho (jej) registrácia zrušená, v opačnom prípade potvrdzuje, že došlo k náprave situácie, ktorá bola dôvodom prípadného zrušenia registrácie,

                                                —

                                                   zaväzuje sa, že potvrdenia o pôvode bude vyhotovovať len v prípade tovaru, ktorý spĺňa podmienky na preferenčné zaobchádzanie a je v súlade s pravidlami pôvodu stanovenými pre daný tovar vo všeobecnom systéme preferencií,

                                                —

                                                   zaväzuje sa viesť primerané obchodné účtovné záznamy z výroby/dodávok tovaru, ktorý spĺňa podmienky na preferenčné zaobchádzanie, a uchovávať ich minimálne tri roky od konca kalendárneho roka, v ktorom bolo vyhotovené potvrdenie o pôvode,

                                                —

                                                   zaväzuje sa, že po získaní čísla registrovaného vývozcu príslušnému orgánu oznámi zmeny svojich registračných údajov ihneď, ako k nim dôjde,

                                                —

                                                   zaväzuje sa, že bude spolupracovať s príslušným orgánom,

                                                —

                                                   zaväzuje sa, že Európskej komisii alebo orgánom členských štátov, ako aj orgánom Nórska, Švajčiarska a Turecka umožní všetky kontroly správnosti svojich potvrdení o pôvode vrátane overení účtovných záznamov a prehliadok svojich priestorov,

                                                —

                                                   zaväzuje sa, že požiada o zrušenie svojej registrácie v systéme, ak by už viac nespĺňal(-a) podmienky vývozu tovaru v rámci daného systému,

                                                —

                                                   zaväzuje sa, že požiada o zrušenie svojej registrácie v systéme, ak by už nezamýšľal(-a) ďalej vyvážať takýto tovar v rámci daného systému.

                                          …

                                       Miesto, dátum, podpis schváleného podpisovateľa, meno a pracovné zaradenie
                                        (2)

                                       6.

                                    Výslovný súhlas vývozcu so zverejnením jeho údajov na verejnom webovom sídle, ktorý udelil vopred a na základe dostatočných informácií

                                       Podpísaný(-á) týmto berie na vedomie skutočnosť, že informácie poskytnuté v tomto vyhlásení môžu byť zverejnené na verejnom webovom sídle. Podpísaný(-á) súhlasí so zverejnením týchto informácií na verejnom webovom sídle. Podpísaný(-á) má možnosť odvolať svoj súhlas so zverejnením týchto informácií na verejnom webovom sídle zaslaním žiadosti príslušným orgánom zodpovedným za registráciu.

                                    …

                                       Miesto, dátum, podpis schváleného podpisovateľa, meno a pracovné zaradenie
                                        (2)

                                       7.

                                    Kolónka vyhradená na úradné účely príslušného orgánu

                                       Žiadateľ je zaregistrovaný pod týmto číslom:

                                                   Registračné číslo: …

                                                   Dátum registrácie …

                                                   Dátum, odkedy registrácia nadobúda platnosť …

                                       Podpis a pečiatka
                                        (2) …

                           Oznámenie

                        týkajúce sa ochrany a spracovania osobných údajov vložených do systému

                                    1.

                                    Keď Európska komisia spracúva osobné údaje uvedené v tejto žiadosti o status registrovaného vývozcu, uplatňuje sa nariadenie Európskeho parlamentu a Rady (ES) č. 45/2001 o ochrane jednotlivcov so zreteľom na spracovanie osobných údajov inštitúciami a orgánmi Únie a o voľnom pohybe takýchto údajov. Keď príslušné orgány zvýhodnenej krajiny alebo tretej krajiny vykonávajúcej smernicu Európskeho parlamentu a Rady 95/46/ES o ochrane fyzických osôb pri spracovaní osobných údajov a voľnom pohybe týchto údajov spracúvajú osobné údaje uvedené v tejto žiadosti o status registrovaného vývozcu, uplatňujú sa príslušné vnútroštátne ustanovenia, ktorými sa vykonáva uvedená smernica.

                                    2.

                                    Osobné údaje v súvislosti so žiadosťou o status registrovaného vývozcu sa spracúvajú na účely pravidiel pôvodu systému VSP Únie vymedzených v príslušných právnych predpisoch Únie. Uvedené právne predpisy stanovujúce pravidlá pôvodu systému VSP Únie predstavujú právny základ pre spracúvanie osobných údajov v súvislosti so žiadosťou o status registrovaného vývozcu.

                                    3.

                                    Príslušný orgán v krajine, v ktorej bola žiadosť podaná, je prevádzkovateľom z hľadiska spracúvania daných údajov v systéme REX.
                                    Zoznam príslušných orgánov je uverejnený na webovom sídle Komisie.

                                    4.

                                    Prístup ku všetkým údajom tejto žiadosti sa prostredníctvom používateľského mena/hesla udeľuje používateľom v Komisii, príslušným orgánom zvýhodnených krajín a colným orgánom v členských štátoch, Nórsku, Švajčiarsku a Turecku.

                                    5.

                                    Príslušné orgány zvýhodnenej krajiny uchovávajú údaje zrušenej registrácie v systéme REX desať kalendárnych rokov. Toto obdobie začína plynúť od konca roka, v ktorom došlo k zrušeniu registrácie.

                                    6.

                                    Dotknutá osoba má právo na prístup k údajom, ktoré sa jej týkajú a ktoré budú spracované v systéme REX, a v prípade potreby má právo na opravu, vymazanie alebo blokovanie údajov v súlade s nariadením (ES) č. 45/2001 alebo vnútroštátnymi právnymi predpismi, ktorými sa vykonáva smernica 95/46/ES. Všetky žiadosti o výkon práva na prístup k údajom, práva na ich opravu, vymazanie alebo blokovanie sa podľa okolností podávajú príslušným orgánom zvýhodnených krajín zodpovedným za registráciu, ktoré tieto žiadosti vybavujú. Ak registrovaný vývozca podal žiadosť o výkon tohto práva Komisii, Komisia takéto žiadosti preposiela príslušným orgánom dotknutej zvýhodnenej krajiny. Ak sa registrovaný vývozca nedomohol svojich práv u prevádzkovateľa údajov, registrovaný vývozca podá takúto žiadosť Komisii, ktorá bude konať ako prevádzkovateľ. Komisia má právo dané údaje opraviť, vymazať alebo zablokovať.

                                    7.

                                    Sťažnosti sa môžu adresovať príslušnému vnútroštátnemu orgánu pre ochranu osobných údajov. Kontaktné údaje vnútroštátnych orgánov pre ochranu osobných údajov sú k dispozícii na webovom sídle Generálneho riaditeľstva pre spravodlivosť Európskej komisie: (http://ec.europa.eu/justice/data-protection/bodies/authorities/eu/index_en.htm#h2-1).
                                    Ak sa sťažnosť týka spracovania údajov Európskou komisiou, adresuje sa európskemu dozornému úradníkovi pre ochranu údajov (EDPS) (http://www.edps.europa.eu/EDPSWEB/).

                  “

         (1)  Toto tlačivo žiadosti je spoločné pre VSP týchto štyroch subjektov: Únie (EÚ), Nórska, Švajčiarska a Turecka (ďalej len „subjekty“). Upozorňujeme však, že jednotlivé systémy VSP týchto subjektov sa môžu líšiť, pokiaľ ide o krajiny a výrobky, na ktoré sa vzťahujú. Daná registrácia bude preto na účely vývozu platiť len v rámci toho systému (tých systémov) VSP, ktorý(-é) Vašu krajinu považuje(-ú) za zvýhodnenú krajinu.

         (2)  Ak sa žiadosti o status registrovaného vývozcu podávajú alebo ak sa iné výmeny informácií medzi registrovanými vývozcami a príslušnými orgánmi v zvýhodnených krajinách alebo colnými orgánmi v členských štátoch uskutočňujú prostredníctvom techník elektronického spracovania údajov, podpis a pečiatka uvedené v kolónkach 5, 6 a 7 sa nahradia elektronickou autentifikáciou.

      PRÍLOHA II
      „
            PRÍLOHA 22-06A

               ŽIADOSŤ O STATUS REGISTROVANÉHO VÝVOZCU

               na účel registrácie vývozcov z členských štátov

                                       1.

                                    Meno/názov, úplná adresa a krajina, kontaktné údaje, číslo EORI vývozcu.

                                       2.

                                    Doplňujúce kontaktné údaje vrátane telefónneho a faxového čísla, ako aj e-mailovej adresy, ak existuje (nepovinné).

                                       3.

                                    Uveďte, či je vašou hlavnou činnosťou výroba alebo obchod.

                                       4.

                                    Orientačný opis tovaru, ktorý spĺňa podmienky na preferenčné zaobchádzanie vrátane orientačného zoznamu položiek harmonizovaného systému (alebo kapitol v prípade, ak tovar, s ktorým sa obchoduje, patrí do viac ako 20 položiek harmonizovaného systému).

                                       5.

                                    Záväzky, ktoré má vývozca prijať

                                       Podpísaný(-á) týmto:

                                                —

                                                   vyhlasuje, že uvedené údaje sú správne,

                                                —

                                                   potvrdzuje, že v minulosti nebola žiadna jeho (jej) registrácia zrušená, v opačnom prípade potvrdzuje, že došlo k náprave situácie, ktorá bola dôvodom prípadného zrušenia registrácie,

                                                —

                                                   zaväzuje sa, že potvrdenia o pôvode a iné doklady o pôvode bude vyhotovovať len v prípade tovaru, ktorý spĺňa podmienky na preferenčné zaobchádzanie a je v súlade s pravidlami pôvodu stanovenými pre daný tovar v príslušnej preferenčnej dohode,

                                                —

                                                   zaväzuje sa viesť primerané obchodné účtovné záznamy z výroby/dodávok tovaru, ktorý spĺňa podmienky na preferenčné zaobchádzanie, a uchovávať ich tak dlho, ako sa požaduje v dotknutej preferenčnej dohode, a minimálne tri roky od konca kalendárneho roka, v ktorom bolo vyhotovené potvrdenie o pôvode alebo iný doklad o pôvode,

                                                —

                                                   zaväzuje sa, že po získaní čísla registrovaného vývozcu colným orgánom oznámi zmeny svojich registračných údajov ihneď, ako k nim dôjde,

                                                —

                                                   zaväzuje sa, že bude spolupracovať s colnými orgánmi,

                                                —

                                                   zaväzuje sa, že Európskej komisii alebo orgánom členských štátov umožní kontroly správnosti svojich potvrdení o pôvode alebo iných dokladov o pôvode vrátane overení účtovných záznamov a prehliadok svojich priestorov,

                                                —

                                                   zaväzuje sa, že požiada o zrušenie svojej registrácie v systéme, ak by už viac nespĺňal(-a) podmienky uplatňovania systému registrovaných vývozcov,

                                                —

                                                   zaväzuje sa, že požiada o zrušenie svojej registrácie v systéme, ak by už nezamýšľal(-a) ďalej používať systém registrovaných vývozcov.

                                          …

                                       Miesto, dátum, podpis schváleného podpisovateľa, meno a pracovné zaradenie
                                        (1)

                                       6.

                                    Výslovný súhlas vývozcu so zverejnením jeho údajov na verejnom webovom sídle, ktorý udelil vopred a na základe dostatočných informácií

                                       Podpísaný(-á) týmto berie na vedomie skutočnosť, že informácie poskytnuté v tomto vyhlásení môžu byť zverejnené na verejnom webovom sídle. Podpísaný(-á) súhlasí so zverejnením týchto informácií na verejnom webovom sídle. Podpísaný(-á) má možnosť odvolať svoj súhlas so zverejnením týchto informácií na verejnom webovom sídle zaslaním žiadosti príslušným orgánom zodpovedným za registráciu.

                                    …

                                       Miesto, dátum, podpis schváleného podpisovateľa, meno a pracovné zaradenie
                                        (1)

                                       7.

                                    Kolónka vyhradená na úradné účely colných orgánov

                                       Žiadateľ je zaregistrovaný pod týmto číslom:

                                                   Registračné číslo: …

                                                   Dátum registrácie …

                                                   Dátum, odkedy registrácia nadobúda platnosť …

                                       Podpis a pečiatka
                                        (1) …

                           Oznámenie

                        týkajúce sa ochrany a spracovania osobných údajov vložených do systému

                                    1.

                                    Keď Európska komisia spracúva osobné údaje uvedené v tejto žiadosti o status registrovaného vývozcu, uplatňuje sa nariadenie Európskeho parlamentu a Rady (ES) č. 45/2001 o ochrane jednotlivcov so zreteľom na spracovanie osobných údajov inštitúciami a orgánmi Únie a o voľnom pohybe takýchto údajov.

                                    2.

                                    Osobné údaje v súvislosti so žiadosťou o status registrovaného vývozcu sa spracúvajú na účely pravidiel pôvodu príslušných preferenčných obchodných dohôd Únie. Pravidlá pôvodu stanovené vo vykonávacom nariadení Komisie (EÚ) 2015/2447 predstavujú právny základ pre spracúvanie osobných údajov v súvislosti so žiadosťou o status registrovaného vývozcu.

                                    3.

                                    Colné orgány v krajine, v ktorej bola žiadosť podaná, je prevádzkovateľom z hľadiska spracúvania daných údajov v systéme REX.
                                    Zoznam colných útvarov je uverejnený na webovom sídle Komisie.

                                    4.

                                    Prístup ku všetkým údajom tejto žiadosti sa prostredníctvom používateľského mena/hesla udeľuje používateľom v Komisii a colným orgánom v členských štátoch, Nórsku, Švajčiarsku a Turecku.

                                    5.

                                    Colné orgány členských štátov uchovávajú údaje zrušenej registrácie v systéme REX desať kalendárnych rokov. Toto obdobie začína plynúť od konca roka, v ktorom došlo k zrušeniu registrácie.

                                    6.

                                    Dotknutá osoba má právo na prístup k údajom, ktoré sa jej týkajú a ktoré budú spracované v systéme REX, a v prípade potreby má právo na opravu, vymazanie alebo blokovanie údajov v súlade s nariadením (ES) č. 45/2001 alebo vnútroštátnymi právnymi predpismi, ktorými sa vykonáva smernica Európskeho parlamentu a Rady 95/46/ES o ochrane fyzických osôb pri spracovaní osobných údajov a voľnom pohybe týchto údajov. Všetky žiadosti o výkon práva na prístup k údajom, práva na ich opravu, vymazanie alebo blokovanie sa podľa okolností podávajú colným orgánom členských štátov zodpovedným za registráciu, ktoré tieto žiadosti vybavujú. Ak registrovaný vývozca podal žiadosť o výkon tohto práva Komisii, Komisia takéto žiadosti preposiela príslušným colným orgánom dotknutých členských štátov. Ak sa registrovaný vývozca nedomohol svojich práv u prevádzkovateľa údajov, registrovaný vývozca podá takúto žiadosť Komisii, ktorá bude konať ako prevádzkovateľ. Komisia má právo dané údaje opraviť, vymazať alebo zablokovať.

                                    7.

                                    Sťažnosti sa môžu adresovať príslušnému vnútroštátnemu orgánu pre ochranu osobných údajov. Kontaktné údaje vnútroštátnych orgánov pre ochranu osobných údajov sú k dispozícii na webovom sídle Generálneho riaditeľstva pre spravodlivosť Európskej komisie: (http://ec.europa.eu/justice/data-protection/bodies/authorities/eu/index_en.htm#h2-1).
                                    Ak sa sťažnosť týka spracovania údajov Európskou komisiou, adresuje sa európskemu dozornému úradníkovi pre ochranu údajov (EDPS) (http://www.edps.europa.eu/EDPSWEB/).

                  “

         (1)  Ak sa žiadosti o status registrovaného vývozcu podávajú alebo ak sa iné výmeny informácií medzi registrovanými vývozcami a príslušnými orgánmi v zvýhodnených krajinách alebo colnými orgánmi v členských štátoch uskutočňujú prostredníctvom techník elektronického spracovania údajov, podpis a pečiatka uvedené v kolónkach 5, 6 a 7 sa nahradia elektronickou autentifikáciou.


title: Vykonávacie nariadenie Komisie (EÚ) 2018/608 z 19. apríla 2018, ktorým sa stanovujú technické kritériá elektronických štítkov pre vybavenie námorných lodí (Text s významom pre EHP )

text:
               20.4.2018

               SK

               Úradný vestník Európskej únie

               L 101/64

         VYKONÁVACIE NARIADENIE KOMISIE (EÚ) 2018/608
   z 19. apríla 2018,
   ktorým sa stanovujú technické kritériá elektronických štítkov pre vybavenie námorných lodí
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/90/EÚ z 23. júla 2014 o vybavení námorných lodí a o zrušení smernice Rady 96/98/ES (1), a najmä na jej článok 11 ods. 4,
   keďže:

               (1)

               Smernicou 2014/90/EÚ sa na Komisiu prenášajú vykonávacie právomoci, aby stanovila primerané technické kritériá, pokiaľ ide o konštrukčný návrh, funkčné vlastnosti, pripevnenie a používanie týchto elektronických štítkov.

               (2)

               Bola vykonaná analýza nákladov a prínosov (2), z ktorej vyplynulo kladné hodnotenie používania elektronických štítkov ako doplnku značky zhody.

               (3)

               Elektronické štítky vybavenia námorných lodí si nevyžadujú veľké investície, ale prinášajú výhody pre výrobcov, vlastníkov a prevádzkovateľov lodí a orgány dohľadu nad trhom.

               (4)

               Špecifikácie stanovené v tomto nariadení vychádzajú z porovnania dostupných technológií v rámci analýzy nákladov a prínosov, ako aj z jej návrhov na primeranú štruktúru kódov používaných na identifikáciu vybavenia námorných lodí.

               (5)

               Z porovnania existujúcich nosičov údajov a štruktúr výmeny údajov v rámci analýzy nákladov a prínosov vyplynulo odporúčanie využívať ako najvhodnejšie technológie kódy matice údajov a rádiofrekvenčnú identifikáciu (ďalej len „RFID“).

               (6)

               V analýze nákladov a prínosov sa takisto uviedlo, že obmedzená kapacita uchovávania údajov na elektronickom štítku znamená, že informácie na elektronickom štítku musia obsahovať odkaz na databázy, kde možno nájsť podrobnejšie informácie. Kódy matice údajov a rádiofrekvenčná identifikácia (ďalej len „RFID“) uvedené v tomto nariadení obsahujú kľúčové informácie poskytujúce takéto odkazy.

               (7)

               V dôsledku toho by sa mala používať jedinečná identifikácia vybavenia námorných lodí založená na štandardizovanej štruktúre kódu nezávislej od typu elektronického štítku. Táto identifikácia by mala byť dostatočne pružná, aby umožnila priamy prístup používateľov k väčšine relevantných databáz pre vybavenie námorných lodí.

               (8)

               Formát kódovania požadovaných informácií na nosiči údajov by mal vychádzať z noriem ISO. Tento formát by mal takisto umožňovať kódovanie dodatočných informácií zo strany výrobcov, najmä preto, že výrobcovia by mali mať možnosť umiestniť na nosič údajov ďalšie bezpečnostné prvky, aby mohli lepšie identifikovať falšované výrobky.

               (9)

               Vybavenie námorných lodí s elektronickými štítkami, ktoré nahrádzajú značku zhody, by malo byť označené vhodným symbolom, aby sa dalo ľahko vyhľadať pri vizuálnej kontrole.

               (10)

               Opatrenia stanovené v tomto nariadení sú v súlade so stanoviskom Výboru pre bezpečnosť na mori a pre zabránenie znečisťovania z lodí („COSS“),

         PRIJALA TOTO NARIADENIE:
   Článok 1
   Na účely tohto nariadenia sa uplatňuje toto vymedzenie pojmov:

               1.

               „elektronický štítok“ je označenie rádiofrekvenčnou identifikáciou („RFID“) alebo kódom matice údajov;

               2.

               „identifikátor aplikácie“ je číselný prefix používaný na vymedzenie významu a formátu jednotlivých kódovaných údajov.

         Článok 2
   Výrobcovia vybavenia námorných lodí môžu použiť tieto elektronické štítky tak, ako sa uvádza v prílohe:

               a)

               štítky RFID trvalo pripevnené na vybavení námorných lodí;

               b)

               opticky čitateľné štítky obsahujúce kódy matice údajov trvalo pripevnené na vybavení námorných lodí alebo

               c)

               opticky čitateľné štítky obsahujúce kódy matice údajov trvalo vyznačené na vybavení námorných lodí.

         Článok 3
   Elektronické štítky RFID, ktoré nahrádzajú značku zhody, sú viditeľne, čitateľne a nezmazateľne označené symbolom uvedeným v bodoch 3.1 alebo 3.2 prílohy, a to buď priamo na štítkoch alebo v ich blízkosti.
   Vybavenie námorných lodí s opticky čitateľnými štítkami obsahujúcimi kódy matice údajov, ktoré nahrádzajú značku zhody, sú viditeľne, čitateľne a nezmazateľne označené symbolom uvedeným v bode 3.3 prílohy, a to buď priamo na štítkoch alebo v ich blízkosti.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 257, 28.8.2014, s. 146.

      (2)  Výzva Európskej komisie GR pre mobilitu a dopravu na predloženie ponúk č. MOVE/D2/2015 – 372 V1.0 – „Možnosť zavedenia elektronického štítku ako doplnku alebo náhrady značky zhody na vybavení námorných lodí“.

      PRÍLOHA
      1.   Identifikácia vybavenia námorných lodí

                  1.1.

                  Elektronické štítky pre vybavenie námorných lodí zahŕňajú elektronicky čitateľnú identifikáciu rádiofrekvenčnou identifikáciou („RFID“) alebo opticky čitateľným kódom matice údajov, ktorý obsahuje tieto informácie:

                              a)

                              vhodný identifikátor aplikácie v súlade s normou ISO/IEC 15434:2006 a ISO/IEC 15418:2016 využívajúci identifikátor údajov ASC MH10 alebo identifikátor aplikácie GS1;

                              b)

                              typ modulu(-ov) posudzovania zhody uvedený v prílohe II k smernici 2014/90/EÚ použitý na posudzovanie zhody [jeden abecedný znak];

                              c)

                              identifikačné číslo notifikovaného orgánu pridelené Komisiou v súlade s bodom 3.1 prílohy IV k smernici 2014/90/EÚ [4 čísla];

                              d)

                              číslo(-a) overenia jednotky (modul G) alebo certifikátov EÚ skúšky typu a zhody s typom (modul B a D, E alebo F) [maximálne 20 alfanumerických znakov].

                  1.2.

                  Okrem informácií poskytnutých v súlade s bodom 1.1 môžu elektronické štítky obsahovať aj informácie, ktoré sa týkajú čísla miesta výroby, kód výrobku, číslo šarže alebo sériové číslo a/alebo dodatočné informácie určené výrobcom v súlade s normou ISO/IEC 15434:2006 [s použitím identifikátorov údajov ASC MH10 alebo identifikátorov aplikácie GS1].

                  1.3.

                  Príklady:

                              Moduly B + D: [pozri bod 1.2] + ([vhodný identifikátor]) B 0575 40123 + D 0038 040124

                              Moduly B + E: [pozri bod 1.2] + ([vhodný identifikátor]) B 0575 40123 + E 0038 040125

                              Moduly B + F: [pozri bod 1.2] + ([vhodný identifikátor]) B 0575 40123 + F 0038 040126

                              Modul G: [pozri bod 1.2] + ([vhodný identifikátor]) G 0575 040126.

            2.   Elektronické štítky

      2.1.   Štítky RFID

      Transpondéry RFID sa musia prevádzkovať vo frekvenčnom rozsahu od 860 MHz do 960 MHz v súlade s normou ISO/IEC 18000–6: 2004 typ C.
      Elektronický štítok musí byť pevne a trvalo pripevnený na príslušné vybavenie námorných lodí tak, aby sa zabezpečilo, že elektronický štítok bude čitateľný, ako sa určilo, počas očakávanej životnosti vybavenia námorných lodí.
      2.2.   Kódy matice údajov

      Kódy matice údajov musia byť v súlade s normou ISO/IEC 16022:2006.
      Elektronický štítok musí byť vyznačený alebo pevne a trvalo pripevnený na príslušné vybavenie námorných lodí tak, aby sa zabezpečilo, že elektronický štítok bude čitateľný, ako sa určilo, počas očakávanej životnosti vybavenia námorných lodí.
      3.   Symboly

                  3.1.

                  3.2.

                  3.3.


title: Vykonávacie nariadenie Komisie (EÚ) 2018/609 z 19. apríla 2018 o maximálnej nákupnej cene sušeného odstredeného mlieka pre druhú individuálnu výzvu na predkladanie ponúk v rámci verejnej súťaže vyhlásenej vykonávacím nariadením Komisie (EÚ) 2018/154

text:
               20.4.2018

               SK

               Úradný vestník Európskej únie

               L 101/68

         VYKONÁVACIE NARIADENIE KOMISIE (EÚ) 2018/609
   z 19. apríla 2018
   o maximálnej nákupnej cene sušeného odstredeného mlieka pre druhú individuálnu výzvu na predkladanie ponúk v rámci verejnej súťaže vyhlásenej vykonávacím nariadením Komisie (EÚ) 2018/154
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (1), a najmä na jeho článok 3,
   keďže:

               (1)

               Vykonávacím nariadením Komisie (EÚ) 2018/154 (2) sa v súlade s podmienkami stanovenými vo vykonávacom nariadení Komisie (EÚ) 2016/1240 (3) otvoril nákup sušeného odstredeného mlieka prostredníctvom verejnej súťaže na obdobie verejnej intervencie od 1. marca do 30. septembra 2018.

               (2)

               V súlade s článkom 14 ods. 1 vykonávacieho nariadenia (EÚ) 2016/1240 musí Komisia na základe ponúk prijatých v nadväznosti na individuálne výzvy na predkladanie ponúk stanoviť maximálnu nákupnú cenu alebo rozhodnúť, že maximálnu nákupnú cenu nestanoví.

               (3)

               Vzhľadom na ponuky prijaté na základe druhej individuálnej výzvy na predkladanie ponúk by sa nemala stanoviť maximálna nákupná cena.

               (4)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Pokiaľ ide o druhú individuálnu výzvu na predkladanie ponúk, ktorá sa týka nákupu sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2018/154 a v prípade ktorej lehota na predloženie ponúk uplynula 17. apríla 2018, maximálna nákupná cena sa nestanovuje.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 346, 20.12.2013, s. 12.

      (2)  Vykonávacie nariadenie Komisie (EÚ) 2018/154 z 30. januára 2018, ktorým sa vyhlasuje verejná súťaž na nákup sušeného odstredeného mlieka počas obdobia verejnej intervencie od 1. marca do 30. septembra 2018. (Ú. v. EÚ L 29, 1.2.2018, s. 6).

      (3)  Vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (Ú. v. EÚ L 206, 30.7.2016, s. 71).


title: Vykonávacie nariadenie Komisie (EÚ) 2018/700 z 8. mája 2018, ktorým sa menia zoznamy prevádzkarní tretích krajín, z ktorých sa môžu dovážať určité výrobky živočíšneho pôvodu, pokiaľ ide o niektoré prevádzkarne z Brazílie (Text s významom pre EHP )

text:
               14.5.2018

               SK

               Úradný vestník Európskej únie

               L 118/1

         VYKONÁVACIE NARIADENIE KOMISIE (EÚ) 2018/700
   z 8. mája 2018,
   ktorým sa menia zoznamy prevádzkarní tretích krajín, z ktorých sa môžu dovážať určité výrobky živočíšneho pôvodu, pokiaľ ide o niektoré prevádzkarne z Brazílie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 12 ods. 4 písm. c),
   keďže:

               (1)

               Nariadením (ES) č. 854/2004 sa stanovujú osobitné predpisy na organizáciu úradných kontrol produktov živočíšneho pôvodu. Konkrétne v článku 12 ods. 1 daného nariadenia sa stanovuje, že do Únie sa majú dovážať produkty živočíšneho pôvodu pochádzajúce len z tých prevádzkarní tretích krajín, ktoré sú uvedené na zoznamoch vypracovaných a aktualizovaných v súlade s uvedeným článkom. Dané zoznamy sú k dispozícii na webovom sídle Generálneho riaditeľstva pre zdravie a bezpečnosť potravín (2).

               (2)

               V článku 12 ods. 2 nariadenia (ES) č. 854/2004 sa stanovuje, že prevádzkarne tretích krajín sa zapisujú do takýchto zoznamov len vtedy, ak príslušné orgány tretej krajiny zaručujú, že tieto prevádzkarne spĺňajú podmienky stanovené v danom článku. Príslušné orgány dotknutej tretej krajiny by okrem toho v súlade s článkom 12 ods. 3 nariadenia (ES) č. 854/2004 mali tieto zoznamy prevádzkarní aktualizovať a zodpovedajúcim spôsobom ich oznamovať Komisii.

               (3)

               V článku 12 ods. 4 písm. c) nariadenia (ES) č. 854/2004 sa vyžaduje, aby Komisia prijala opatrenia potrebné na zmenu zoznamov prevádzkarní, ak považuje takúto zmenu za potrebnú na základe príslušných informácií, ako sú správy z inšpekcií Únie alebo oznámenia členských štátov systémom rýchleho varovania pre potraviny a krmivá (RASFF), ktorý bol zriadený nariadením Európskeho parlamentu a Rady (ES) č. 178/2002 (3).

               (4)

               Od marca 2017 oznámili členské štáty Komisii prostredníctvom systému RASFF značný počet závažných a opakovaných prípadov nedodržania z dôvodu prítomnosti salmonely v hydinovom mäse a v hydinových mäsových prípravkoch, ktoré pochádzali z niekoľkých prevádzkarní v Brazílii. Príslušné brazílske orgány boli o týchto prípadoch nedodržania požiadaviek Únie informované a boli požiadané, aby podnikli potrebné nápravné opatrenia.

               (5)

               Informáciami získanými od príslušných brazílskych orgánov a výsledkami oficiálnych kontrol na hraniciach Únie sa nepreukázalo, že boli prijaté požadované nápravné opatrenia na odstránenie zistených nedostatkov. Neexistujú teda dostatočné záruky, že dané prevádzkarne v súčasnosti dodržiavajú požiadavky Únie, a ich produkty by preto mohli predstavovať riziko pre verejné zdravie. Je preto potrebné vyradiť ich zo zoznamu prevádzkarní, z ktorých je povolený dovoz hydinových výrobkov do Únie.

               (6)

               V marci v roku 2018 sa podľa informácií poskytnutých príslušnými brazílskymi orgánmi zistili prípady podvodov, ktoré sa týkali laboratórnej certifikácie mäsa a mäsových výrobkov vyvážaných do Únie. Prebiehajúce vyšetrovania a nedávne súdne opatrenia v Brazílii v tejto súvislosti naznačujú, že neexistujú dostatočné záruky, že prevádzkarne spoločností BRF S.A. a SHB S.A., ktoré sú oprávnené vyvážať mäso a mäsové výrobky do Únie, dodržiavajú príslušné požiadavky Únie. Ich výrobky by preto mohli predstavovať riziko pre verejné zdravie, a je preto primerané odstrániť ich zo zoznamu zariadení, z ktorých je povolený dovoz mäsa a mäsových výrobkov do Únie.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zoznamy prevádzkarní uvedených v článku 12 nariadenia (ES) č. 854/2004, z ktorých je povolený dovoz určitých výrobkov živočíšneho pôvodu do Únie, sa menia tak, ako sa uvádza v prílohe.
   Článok 2
   Toto nariadenie nadobúda účinnosť druhým dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. mája 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 139, 30.4.2004, s. 206.

      (2)  https://ec.europa.eu/food/safety/international_affairs/trade/non-eu-countries_en

      (3)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

      PRÍLOHA

                  1.

                  V zozname prevádzkarní, z ktorých je povolené dovážať mäso z domácich kopytníkov z Brazílie (oddiel I), sa vypúšťajú tieto zápisy:

                              Schvaľovacie číslo

                              Meno/názov

                              Mesto

                              Región

                              Činnosti

                              Poznámka

                              928

                              BRF S. A.

                              Ponta Grossa

                              Paraná

                              CS

                              2

                  2.

                  V zozname prevádzkarní, z ktorých je povolené dovážať mäso z hydiny a zajacovitých z Brazílie (oddiel II) sa vypúšťajú tieto zápisy:

                              Schvaľovacie číslo

                              Meno/názov

                              Mesto

                              Región

                              Činnosti

                              Poznámka

                              1

                              BRF S. A.

                              Concordia

                              Santa Catarina

                              CP, CS, SH

                              A

                              18

                              BRF S. A.

                              Dourados

                              Mato Grosso do Sul

                              CP, SH

                              A

                              103

                              BRF S. A.

                              Serafina Correa

                              Rio Grande do Sul

                              CP, CS, SH

                              A

                              104

                              BRF S. A.

                              Chapeco

                              Santa Catarina

                              CP, CS, SH

                              A

                              466

                              BRF S. A.

                              Capinzal

                              Santa Catarina

                              CP, CS, SH

                              A

                              928

                              BRF S. A.

                              Ponta Grossa

                              Paraná

                              CS

                              2

                              1001

                              BRF S. A.

                              Rio Verde

                              Goias

                              CP, CS, SH

                              A

                              2014

                              BRF S. A.

                              Marau

                              Rio Grande do Sul

                              CP, CS, SH

                              A

                              2518

                              SHB Comercio e Industria de Alimentos S. A.

                              Francisco Beltrao

                              Paraná

                              CP, CS, SH

                              A

                              4567

                              SHB Comercio e Industria de Alimentos S. A.

                              Nova Mutum

                              Mato Grosso

                              CP, CS, SH

                              A

                  3.

                  V zozname prevádzkarní, z ktorých je povolené dovážať mleté mäso, mäsové prípravky a mechanicky separované mäso z Brazílie (oddiel V), sa vypúšťajú tieto zápisy:

                              Schvaľovacie číslo

                              Meno/názov

                              Mesto

                              Región

                              Činnosti

                              Poznámka

                              1

                              BRF S. A.

                              Concordia

                              Santa Catarina

                              MP

                              48, A

                              18

                              BRF S. A.

                              Dourados

                              Mato Grosso do Sul

                              MP

                              48, A

                              103

                              BRF S. A.

                              Serafina Correa

                              Rio Grande do Sul

                              MP

                              48, A

                              104

                              BRF S. A.

                              Chapeco

                              Santa Catarina

                              MP

                              48, A

                              292

                              BRF S. A.

                              Varzea Grande

                              Mato Grosso

                              MP

                              48, A, B

                              466

                              BRF S. A.

                              Capinzal

                              Santa Catarina

                              MP

                              48, A

                              516

                              Copacol-Cooperativa Agroindustrial Consolata

                              Cafelandia

                              Paraná

                              MP

                              48, A

                              797

                              Cooperativa Agroindustrial – Copagril

                              Marechal Cándido Rondon

                              Paraná

                              MP

                              48, A

                              1001

                              BRF S. A.

                              Rio Verde

                              Goias

                              MP

                              48, A

                              2014

                              BRF S. A.

                              Marau

                              Rio Grande do Sul

                              MP

                              48, A

                              2518

                              SHB Comercio e Industria de Alimentos S. A.

                              Francisco Beltrao

                              Paraná

                              MP

                              48, A

                              2758

                              Zanchetta Alimentos Ltda

                              Boituva

                              São Paulo

                              MP

                              48, A

                              3404

                              Sao Salvador Alimentos S/A

                              Itaberai

                              Goias

                              MP

                              48, A

                              3409

                              Bello Alimentos Ltda

                              Itaquirai

                              Mato Grosso do Sul

                              MP

                              A

                              3887

                              Coopavel – Cooperativa Agroindustrial

                              Cascavel

                              Paraná

                              MP

                              48, A

                              4232

                              Avenorte Avicola Cianorte Ltda

                              Cianorte

                              Paraná

                              MP

                              A

                              4444

                              LAR Cooperativa Agroindustrial

                              Matelandia

                              Paraná

                              MP

                              48, A

                              4567

                              SHB Comercio e Industria de Alimentos S. A.

                              Nova Mutum

                              Mato Grosso

                              MP

                              48, A

                  4.

                  V zozname prevádzkarní, z ktorých je povolené dovážať mäsové výrobky z Brazílie (oddiel VI), sa vypúšťajú tieto zápisy:

                              Schvaľovacie číslo

                              Meno/názov

                              Mesto

                              Región

                              Činnosti

                              Poznámka

                              104

                              BRF S. A.

                              Chapeco

                              Santa Catarina

                              PP

                              22, A

                              292

                              BRF S. A.

                              Varzea Grande

                              Mato Grosso

                              PP

                              22, A, B

                              466

                              BRF S. A.

                              Capinzal

                              Santa Catarina

                              PP

                              22, A

                              716

                              BRF S. A.

                              Toledo

                              Paraná

                              PP

                              22, A

                              1001

                              BRF S. A.

                              Rio Verde

                              Goias

                              PP

                              22, A

                              2014

                              BRF S. A.

                              Marau

                              Rio Grande do Sul

                              PP

                              22, A

            Opis činností:

                  CP

                  Rozrábkareň

                  CS

                  Chladiarne

                  MP

                  Podnik na výrobu mäsových prípravkov

                  PP

                  Spracovateľský závod

                  SH

                  Bitúnok

            Vysvetlivky k poznámkam:

                  2.

                  Iba balené mäso

                  48.

                  Mleté hydinové mäso a mechanicky separované mäso sú vylúčené.

                  A

                  Hydina

                  B

                  Bovinae


title: Vykonávacie nariadenie Komisie (EÚ) 2018/701 z 8. mája 2018, ktorým sa stanovuje výnimka z vykonávacieho nariadenia (EÚ) č. 809/2014, pokiaľ ide o konečný termín na predloženie jednotnej žiadosti, žiadostí o pomoc alebo žiadostí o platbu, konečný termín na oznámenie zmien jednotnej žiadosti alebo žiadosti o platbu a konečný termín pre žiadosti o pridelenie platobných nárokov alebo zvýšenie hodnoty platobných nárokov v rámci režimu základných platieb na rok 2018

text:
               14.5.2018

               SK

               Úradný vestník Európskej únie

               L 118/5

         VYKONÁVACIE NARIADENIE KOMISIE (EÚ) 2018/701
   z 8. mája 2018,
   ktorým sa stanovuje výnimka z vykonávacieho nariadenia (EÚ) č. 809/2014, pokiaľ ide o konečný termín na predloženie jednotnej žiadosti, žiadostí o pomoc alebo žiadostí o platbu, konečný termín na oznámenie zmien jednotnej žiadosti alebo žiadosti o platbu a konečný termín pre žiadosti o pridelenie platobných nárokov alebo zvýšenie hodnoty platobných nárokov v rámci režimu základných platieb na rok 2018
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 78 ods. 1 písm. b) a ods. 2,
   keďže:

               (1)

               Vo vykonávacom nariadení Komisie (EÚ) č. 809/2014 (2) sa stanovuje konečný termín na predloženie jednotnej žiadosti, žiadostí o pomoc alebo žiadostí o platbu, konečný termín na oznámenie zmien jednotnej žiadosti alebo žiadosti o platbu a konečný termín na predloženie žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb.

               (2)

               Členské štáty zavádzajú zmeny vo svojich administratívnych systémoch priamych platieb vyplývajúce zo zmien nariadenia Európskeho parlamentu a Rady (EÚ) 2017/2393 (3), čo okrem iného zahŕňa reorganizáciu systémov informačných technológií, zmeny postupov a činnosti zamerané na zvyšovanie informovanosti s cieľom informovať príjemcov o nových právnych požiadavkách. Navyše niektoré členské štáty zaznamenali omeškania pri zavádzaní geopriestorovej žiadosti o pomoc. Členské štáty v dôsledku toho čelia výnimočným administratívnym ťažkostiam.

               (3)

               Uvedená situácia príjemcom skomplikovala predkladanie jednotnej žiadosti, žiadostí o pomoc alebo žiadostí o platbu, ako aj žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb v lehotách stanovených v článku 13 ods. 1 a článku 22 ods. 1 vykonávacieho nariadenia (EÚ) č. 809/2014.

               (4)

               Vzhľadom na túto situáciu je vhodné stanoviť výnimku z článku 13 ods. 1 a článku 22 ods. 1 vykonávacieho nariadenia (EÚ) č. 809/2014, vďaka ktorej budú môcť členské štáty určiť na rok 2018 neskorší konečný termín na predloženie jednotnej žiadosti, žiadostí o pomoc alebo žiadostí o platbu, ako aj neskorší konečný termín na predloženie žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb, než sú termíny stanovené v uvedených článkoch. Termíny a lehoty uvedené v článku 11 ods. 4 a článku 15 ods. 2 a ods. 2a vykonávacieho nariadenia (EÚ) č. 809/2014 súvisia s konečným termínom stanoveným v článku 13 ods. 1 uvedeného nariadenia, a preto by sa podobná výnimka mala stanoviť aj v prípade oznámenia výsledkov predbežných kontrol a zmien jednotnej žiadosti alebo žiadosti o platbu.

               (5)

               Uvedené výnimky by sa mali vzťahovať na jednotnú žiadosť, žiadosti o pomoc a žiadosti o platbu, zmeny jednotnej žiadosti alebo žiadosti o platbu a žiadosti o pridelenie platobných nárokov na rok 2018, a preto je vhodné, aby sa toto nariadenie uplatňovalo na žiadosti a žiadosti o platbu vzťahujúce sa na rok 2018.

               (6)

               Opatrenia stanovené v tomto nariadení sú v súlade so stanoviskom Výboru pre priame platby a Výboru pre rozvoj vidieka,

         PRIJALA TOTO NARIADENIE:
   Článok 1
   Odchylne od článku 13 ods. 1 prvého pododseku vykonávacieho nariadenia (EÚ) č. 809/2014 nesmú byť v roku 2018 konečné termíny, ktoré majú určiť členské štáty na predloženie jednotnej žiadosti, žiadostí o pomoc alebo žiadostí o platbu, neskôr ako 15. júna.
   Článok 2
   Odchylne od článku 15 ods. 2 vykonávacieho nariadenia (EÚ) č. 809/2014 sa zmeny jednotnej žiadosti alebo žiadosti o platbu v súlade s článkom 15 ods. 1 vykonávacieho nariadenia (EÚ) č. 809/2014 v roku 2018 v členských štátoch využívajúcich výnimku stanovenú v článku 1 tohto nariadenia oznamujú príslušnému orgánu do 15. júna.
   Článok 3
   Výnimky stanovené v článku 1 a 2 sa v príslušných členských štátoch uplatňujú aj na účely výpočtu lehôt 26, 35, prípadne 10 kalendárnych dní po konečnom termíne na predloženie jednotnej žiadosti, žiadosti o pomoc alebo žiadostí o platbu a konečnom termíne na oznámenie zmien podľa článku 11 ods. 4 a článku 15 ods. 2a vykonávacieho nariadenia (EÚ) č. 809/2014.
   Článok 4
   Odchylne od článku 22 ods. 1 vykonávacieho nariadenia (EÚ) č. 809/2014 nesmie byť v roku 2018 termín, ktorý majú určiť členské štáty na predloženie žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb, neskôr ako 15. júna.
   Článok 5
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa na žiadosti a žiadosti o platbu týkajúce sa roku 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. mája 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 549.

      (2)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227 31.7.2014, s. 69).

      (3)  Nariadenie Európskeho parlamentu a Rady (EÚ) 2017/2393 z 13. decembra 2017, ktorým sa mení nariadenie (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), nariadenie (EÚ) č. 1306/2013 o financovaní, riadení a monitorovaní spoločnej poľnohospodárskej politiky, nariadenie (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, a nariadenie (EÚ) č. 652/2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu (Ú. v. EÚ L 350, 29.12.2017, s. 15).


title: Vykonávacie nariadenie Rady (EÚ) 2018/705 zo 14. mája 2018, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
               14.5.2018

               SK

               Úradný vestník Európskej únie

               LI 118/1

         VYKONÁVACIE NARIADENIE RADY (EÚ) 2018/705
   zo 14. mája 2018,
   ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 17. marca 2014 nariadenie (EÚ) č. 269/2014.

               (2)

               Rada sa domnieva, že vzhľadom na usporiadanie ruských prezidentských volieb Ruskou federáciou na protiprávne anektovanom Kryme a v Sevastopole by sa na zoznam fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedený v prílohe I k nariadeniu (EÚ) č. 269/2014 malo zaradiť päť osôb.

               (3)

               Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Na zoznam uvedený v prílohe I k nariadeniu (EÚ) č. 269/2014 sa zaraďujú osoby uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. mája 2018

            Za Radu

            predsedníčka

         E. ZAHARIEVA

      (1)  Ú. v. EÚ L 78, 17.3.2014, s. 6.

      PRÍLOHA
      Na zoznam osôb uvedený v prílohe I k nariadeniu (EÚ) č. 269/2014 sa zaraďujú tieto osoby:

                     Meno

                     Identifikačné údaje

                     Odôvodnenie

                     Dátum zaradenia na zoznam

                     „162.

                     Inna Nikolayevna GUZEYEVA
                     (Инна Николаевна ГУЗЕЕВА)
                     Inna Nikolayevna GUZEEVA
                     (Инна Николаевна ГУЗЕЕВА)
                     Inna Mykolayivna HUZIEIEVA
                     (Iнна Миколаївна ГУЗЄЄВА)

                     Dátum narodenia: 20.5.1971
                     Miesto narodenia: Krym
                     Adresa: Simferopol, Lisnevka, 83 Kievskaya str, apt. 67

                     Podpredsedníčka Krymskej volebnej komisie. V tejto funkcii sa zúčastnila na organizovaní ruských prezidentských volieb z 18. marca 2018 na protiprávne anektovanom Kryme a v Sevastopole, a tak aktívne podporovala a vykonávala politiky, ktoré narúšajú územnú celistvosť, zvrchovanosť a nezávislosť Ukrajiny.

                     14.5.2018

                     163.

                     Natalya Ivanovna BEZRUCHENKO/
                     Natalia Ivanovna BEZRUCHENKO
                     (Наталья Ивановна БЕЗРУЧЕНКО)
                     Nataliya Ivanivna BEZRUCHENKO
                     (Наталія Iванівна БЕЗРУЧЕНКО)

                     Dátum narodenia: 22.8.1979
                     Miesto narodenia: Simferopol, Krym
                     Adresa: Krymská autonómna republika, Gresovskoe, 5-A Kryzhizhanovskogo str, apt. 64

                     Tajomníčka Krymskej volebnej komisie. V tejto funkcii sa zúčastnila na organizovaní ruských prezidentských volieb z 18. marca 2018 na protiprávne anektovanom Kryme a v Sevastopole, a tak aktívne podporovala a vykonávala politiky, ktoré narúšajú územnú celistvosť, zvrchovanosť a nezávislosť Ukrajiny.

                     14.5.2018

                     164.

                     Aleksandr Yurevich PETUKHOV/
                     Aleksandr Yurievich PETUKHOV
                     (Александр Юрьевич ПЕТУХОВ)
                     Oleksandr Yuriyovych PIETUKHOV
                     (Олександр Юрійович ПЄТУХОВ)

                     Dátum narodenia: 17.7.1970

                     Predseda Sevastopolskej volebnej komisie. V tejto funkcii sa zúčastnil na organizovaní ruských prezidentských volieb z 18. marca 2018 na protiprávne anektovanom Kryme a v Sevastopole, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny.

                     14.5.2018

                     165.

                     Miroslav Aleksandrovich POGORELOV
                     (Мирослав Александрович ПОГОРЕЛОВ)
                     Myroslav Oleksandrovych POHORIELOV
                     (Мирослав Олександрович ПОГОРЄЛОВ)

                     Dátum narodenia: 7.6.1968

                     Podpredseda Sevastopolskej volebnej komisie. V tejto funkcii sa zúčastnil na organizovaní ruských prezidentských volieb z 18. marca 2018 na protiprávne anektovanom Kryme a v Sevastopole, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny.

                     14.5.2018

                     166.

                     Anastasiya Nikolayevna KAPRANOVA
                     (Анастасия Николаевна КАПРАНОВА)
                     Anastasiya Mykolayivna KAPRANOVA
                     (Анастасія Миколаївна КАПРАНОВА)

                     Dátum narodenia: 1964 (asi: 21. apríla)

                     Tajomníčka Sevastopolskej volebnej komisie. V tejto funkcii sa zúčastnila na organizovaní ruských prezidentských volieb z 18. marca 2018 na protiprávne anektovanom Kryme a v Sevastopole, a tak aktívne podporovala a vykonávala politiky, ktoré narúšajú územnú celistvosť, zvrchovanosť a nezávislosť Ukrajiny.

                     14.5.2018“


title: Vykonávacie nariadenie Komisie (EÚ) 2018/711 zo 14. mája 2018, ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi

text:
               15.5.2018

               SK

               Úradný vestník Európskej únie

               L 119/35

         VYKONÁVACIE NARIADENIE KOMISIE (EÚ) 2018/711
   zo 14. mája 2018,
   ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2), a najmä na jeho článok 20 písm. b),
   keďže:

               (1)

               V prílohe V k nariadeniu (EÚ) 2016/44 je uvedený zoznam plavidiel, ktoré označil sankčný výbor Organizácie Spojených národov v súlade s bodom 11 rezolúcie Bezpečnostnej rady Organizácie Spojených národov (BR OSN) č. 2146 (2014). Dané plavidlá podliehajú niekoľkým zákazom podľa nariadenia (EÚ) 2016/44 vrátane zákazu nakládky, prepravy alebo vykládky surovej ropy z Líbye a vstupu do prístavov na území Únie.

               (2)

               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 1970 (2011) 18. apríla 2018 a 29. apríla 2018 aktualizoval zaradenie jedného plavidla, na ktoré sa vzťahujú reštriktívne opatrenia, do zoznamu. Príloha V k nariadeniu (EÚ) 2016/44 by sa preto mala zodpovedajúcim spôsobom zmeniť.

               (3)

               S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha V k nariadeniu (EÚ) 2016/44 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. mája 2018

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. EÚ L 206, 1.8.2015, s. 34.

      (2)  Ú. v. EÚ L 12, 19.1.2016, s. 1.

      PRÍLOHA
      V prílohe V k nariadeniu Rady (EÚ) 2016/44 sa vypúšťajú tieto záznamy:

                  „a)

                              1.

                                 Názov: NADINE. Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 18. januára 2018 toto označenie predĺžil a platí do 17. apríla 2018, pokiaľ ho neukončí výbor skôr na základe bodu 12 rezolúcie č. 2146. Vlajkový štát: Palau. Doplňujúce informácie: Zaradené do zoznamu 21. júla 2017. Medzinárodná námorná organizácia: 8900878. K 19. januáru 2018 sa plavidlo nachádzalo v blízkosti pobrežia Maskatu v Ománe, mimo jeho pobrežných vôd.

                  b)

                              2.

                                 Názov: Lynn S. Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 26. januára 2018 toto označenie predĺžil (predchádzajúce predĺženie platilo do 29. januára 2018) a platí do 28. apríla 2018, pokiaľ výbor jeho platnosť neukončí skôr podľa bodu 12 rezolúcie č. 2146. Vlajkový štát: Svätý Vincent a Grenadíny. Doplňujúce informácie: Zaradené do zoznamu 2. augusta 2017. Medzinárodná námorná organizácia: 8706349. K 6. októbru 2017 sa plavidlo nachádzalo v pobrežných vodách Libanonu, odkiaľ vyplávalo západným smerom.“


title: Vykonávacie nariadenie Komisie (EÚ) 2018/710 zo 14. mája 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky siltiofam a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               15.5.2018

               SK

               Úradný vestník Európskej únie

               L 119/31

         VYKONÁVACIE NARIADENIE KOMISIE (EÚ) 2018/710
   zo 14. mája 2018,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky siltiofam a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:

               (1)

               Smernicou Komisie 2003/84/ES (2) sa siltiofam zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Platnosť schválenia účinnej látky siltiofam, ako sa uvádza v časti A prílohy k vykonávaciemu nariadeniu (EÚ) č. 540/2011, uplynie 31. októbra 2018.

               (4)

               Žiadosť o obnovenie schválenia siltiofamu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

               (5)

               Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

               (6)

               Spravodajský členský štát vypracoval správu z hodnotenia obnovenia na základe konzultácie so spoluspravodajským členským štátom a 22. júna 2015 ju predložil Európskemu úradu pre bezpečnosť potravín (ďalej len „úrad“) a Komisii.

               (7)

               Úrad postúpil hodnotiacu správu o obnovení žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

               (8)

               Úrad oznámil 1. augusta 2016 Komisii svoj záver (6) o tom, či možno očakávať, že siltiofam bude spĺňať kritériá schválenia stanovené v článku 4 nariadenia (ES) č. 1107/2009. Komisia predložila 22. marca 2018 návrh správy o obnovení schválenia siltiofamu Stálemu výboru pre rastliny, zvieratá, potraviny a krmivá.

               (9)

               Žiadateľ mal možnosť predložiť pripomienky k návrhu správy o obnovení schválenia.

               (10)

               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom siltiofamu sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné obnoviť schválenie siltiofamu.

               (11)

               Posúdenie rizika v prípade obnovenia schválenia siltiofamu vychádza z obmedzeného počtu reprezentatívnych použití, čím sa však neobmedzujú použitia, pri ktorých možno prípravky na ochranu rastlín s obsahom siltiofamu autorizovať. Preto je vhodné zrušiť obmedzenie týkajúce sa použitia len ako herbicídu.

               (12)

               V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Je najmä vhodné požadovať ďalšie potvrdzujúce informácie.

               (13)

               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.

               (14)

               Vykonávacím nariadením Komisie (EÚ) 2017/1511 (7) sa predĺžilo obdobie platnosti schválenia siltiofamu do 31. októbra 2018, aby sa postup obnovenia mohol dokončiť pred uplynutím platnosti schválenia uvedenej látky. Avšak vzhľadom na to, že rozhodnutie o obnovení bolo prijaté pred týmto predĺženým dátumom uplynutia platnosti, toto nariadenie by sa malo uplatňovať od 1. júla 2018.

               (15)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky siltiofam sa obnovuje v súlade s prílohou I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. mája 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Smernica Komisie 2003/84/ES z 25. septembra 2003, ktorá mení a dopĺňa smernicu Rady 91/414/EHS a zaraďuje flurtamone, flufenacet, iodosulfuron, dimethenamid-p, picoxystrobin, fosthiazate a silthiofam ako účinné látky (Ú. v. EÚ L 247, 30.9.2003, s. 20).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      (6)  EFSA (Európsky úrad pre bezpečnosť potravín), 2016. Conclusion on the peer review of the pesticide risk assessment of the active substance silthiofam (Záver z partnerského preskúmania účinnej látky siltiofam z hľadiska posúdenia rizika pesticídov). Vestník EFSA (EFSA Journal) (2016) 14(8):4574, 59 s doi:10.2903/j.efsa.2016.4574. K dispozícii online: www.efsa.europa.eu.

      (7)  Vykonávacie nariadenie Komisie (EÚ) 2017/1511 z 30. augusta 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok 1-metylcyklopropén, beta-cyflutrín, chlorotalonil, chlorotolurón, cypermetrín, daminozid, deltametrín, dimeténamid-p, flufenacet, flurtamón, forchlórfenurón, fostiazát, indoxakarb, iprodión, MCPA, MCPB, siltiofam, tiofanát-metyl a tribenurón (Ú. v. EÚ L 224, 31.8.2017, s. 115).

      PRÍLOHA I

                  Bežný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  siltiofam
                  CAS č. 175217-20-6
                  CIPAC č. 635

                     N-alyl-4,5-dimetyl-2-(trimetylsilyl)tiofén-3-karboxamid

                  ≥ 980 g/kg

                  1. júl 2018

                  30. júna 2033

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia siltiofamu, a najmä dodatky I a II k uvedenej správe.
                  Pri tomto celkovom hodnotení musia členské štáty venovať osobitnú pozornosť:

                              —

                              ochrane operátorov,

                              —

                              ochrane podzemných vôd v citlivých oblastiach,

                              —

                              ochrane vtákov, cicavcov a dážďoviek.

                        V podmienkach používania sa musia podľa potreby uviesť opatrenia na zmiernenie rizika.
                  Žiadateľ musí predložiť Komisii, členským štátom a úradu potvrdzujúce informácie, pokiaľ ide o:

                              1.

                              vplyv procesov úpravy vody na charakter rezíduí prítomných v povrchových a podzemných vodách pri získavaní pitnej vody z uvedených vôd;

                              2.

                              relevantnosť metabolitov M2 a M6, pričom zohľadní všetky príslušné klasifikácie siltiofamu v súlade s nariadením Európskeho parlamentu a Rady (ES) č. 1272/2008 (2), najmä ako reprodukčne toxickej látky kategórie 2.

                        Žiadateľ predloží informácie uvedené v bode 1 do dvoch rokov po tom, čo Komisia zverejní usmerňujúci dokument o hodnotení vplyvu procesov úpravy vody na charakter rezíduí prítomných v povrchových a podzemných vodách, a informácie požadované podľa bodu 2 do jedného roka po tom, čo sa na webovej stránke Európskej chemickej agentúry (ECHA) uverejní stanovisko k siltiofamu prijaté Výborom pre hodnotenie rizík agentúry ECHA v súlade s článkom 37 ods. 4 nariadenia (ES) č. 1272/2008.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

         (2)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:

                  1.

                  V časti A sa vypúšťa položka 70 týkajúca sa siltiofamu.

                  2.

                  V časti B sa dopĺňa táto položka:

                              Č.

                              Bežný názov, identifikačné čísla

                              IUPAC názov

                              Čistota (1)

                              Dátum schválenia

                              Schválenie platí do

                              Osobitné ustanovenia

                              „121

                              siltiofam
                              CAS č. 175217-20-6
                              CIPAC č. 635

                                 N-alyl-4,5-dimetyl-2-(trimetylsilyl)tiofén-3-karboxamid

                              ≥ 980 g/kg

                              1. júl 2018

                              30. júna 2033

                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia siltiofamu, a najmä dodatky I a II k uvedenej správe.
                              Pri tomto celkovom hodnotení musia členské štáty venovať osobitnú pozornosť:

                                          —

                                          ochrane operátorov,

                                          —

                                          ochrane podzemných vôd v citlivých oblastiach,

                                          —

                                          ochrane vtákov, cicavcov a dážďoviek.

                                    V podmienkach používania sa musia podľa potreby uviesť opatrenia na zmiernenie rizika.
                              Žiadateľ musí predložiť Komisii, členským štátom a úradu potvrdzujúce informácie, pokiaľ ide o:

                                          1.

                                          vplyv procesov úpravy vody na charakter rezíduí prítomných v povrchových a podzemných vodách pri získavaní pitnej vody z uvedených vôd;

                                          2.

                                          relevantnosť metabolitov M2 a M6, pričom zohľadní všetky príslušné klasifikácie siltiofamu v súlade s nariadením (ES) č. 1272/2008, najmä ako reprodukčne toxickej látky kategórie 2.

                                    Žiadateľ predloží informácie uvedené v bode 1 do dvoch rokov po tom, čo Komisia zverejní usmerňujúci dokument o hodnotení vplyvu procesov úpravy vody na charakter rezíduí prítomných v povrchových a podzemných vodách, a informácie požadované podľa bodu 2 do jedného roka po tom, čo sa na webovej stránke Európskej chemickej agentúry (ECHA) uverejní stanovisko k siltiofamu prijaté Výborom pre hodnotenie rizík agentúry ECHA v súlade s článkom 37 ods. 4 nariadenia (ES) č. 1272/2008.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.